小喇叭|細細粒嘔心辛酸賣蟹史 驚動公司洗底半年
清談節目《MORAZ 天然草本驅蚊靈呈獻:Mayanne 小喇叭》由新鮮出爐的「最佳女主持」麥美恩(Mayanne)擔任主持,曾展望(GM)擔任助理主持,逢周四、五晚 10 點半翡翠台播映。
細細粒初入帶貨行列反應奇差
今晚(4 日)一集主題是「直播帶貨搵真銀?」,邀來陳嘉佳(細細粒)、梁競徽及知識型美容直播主 Yoko Tsang 擔任嘉賓,大爆內地及香港直播帶貨趣事及辛酸事。近年在內地做直播帶貨做到有聲有色的細細粒,坦言初出道做直播主時反應冷淡,連續三個月每場都只有 60 多名支持者。盛傳因做直播帶貨賺到盤滿缽滿的她,透露在直播場亦曾遇上不少損手事件:「一盤 2,000 萬嘅貨,可以最後係蝕錢嘅。最常見嘅例子係,『今日我畀你充值電話費,充 100 蚊只收你 95 蚊,嗰 95蚊我要貼架,咁做呢一個 action 為乜?咪令到我個 GMV(成交額)可以到數。我試過 60 幾蚊嘅朱古力,每盒只係賺 2 個幾,啲錢真係一毫子、一毫子賺番嚟!」但又坦言一晚最高峯做過 800 萬生意額,獲梁競徽大讚犀利。梁競徽亦指做直播帶貨並非如想像中易賺錢,並無意中踢爆直播主公價佣金,令細細粒大為震驚,梁競徽說:「100 萬貨 average(佣金)係 12 個點,即係賺到幾廿萬(約數),但中間會有差旅費用同團隊人工,同埋唔係每一場都好,要拉上補下填番之前蝕咗嘅錢。」並大爆直播主不為人知的「蝕錢陷阱」。
談到做直播主辛酸事,細細粒坦言曾經歷過萬隻蚊在眼前「橫飛」盛況,又試過在陽澄湖見識幾千隻「珍寶蟲」飛來飛去。以吃播聞名的細細粒,又坦言為了跑生意額,平均每年喪食至少 400 隻大閘蟹,坦言食到有陰影。愈講愈起勁的細細粒,又透露曾試過在一個極惡劣環境下做直播,結果嘔足八個小時!細細粒說:「個棚裏面平均 45 度,我喺裏面嘔咗八個鐘!因為嗰度農村嚟,供電唔夠,係連風扇都唔吹得。」梁競徽則指曾為了促銷提子,在超高溫下又唱又跳,結果熱到連「底褲都濕埋」。
大爆三樣退貨率高達九成商品
另談到直播執生事件簿,梁競徽曾試過直播期間意外停電,但本著「TVB 訓練出嚟」嘅精神,他決定「死撐」兼扭六壬執生繼續直播,原因就是為了跑流量:
「有突發嘢唔好驚,要繼續將嗰樣嘢變成流量密碼,直播間有事件發生,其實就有流量喇!」更會大爆「流量密碼」貼士,萬勿錯過。細細粒則試過直播期間遇到有人「頂爛市」,令原本已上千的生意額大跌四成,為了挽回商譽細細粒出動一招「蝕錢大絕」化解危機,Mayanne 聽畢亦嚇至目瞪口呆。二人另外還大爆最難做商品,其中有三樣商品,原來退貨率可高達 90%,到底咩商品咁惡做?梁競徽還額外大爆有一樣商品超乎想像地「冇肉食」,到底又係乜?
二人還大爆做直播主極易中招,只要一個不留神「犯規」就會被罰停播,小寶更試過因為一個無心之失要寫悔過書,笑爆全場。小寶笑謂:「我人生第一次寫悔過書,嗰次我直播時無啦啦冇咗,話我個 account 要被封 28 日,之後我哋全公司上下係咁打電話問點解。」小寶續指經過接近一個鐘查探,發現原來直播時不小心展現了違規圖片,除了要寫悔過書,更經歷長達半年「洗底期」流量才回復正常,到底咩圖咁出事?除了圖像,小寶續指在內地「通便」、「排毒」及「美白」等全屬「禁忌詞語」,對此 Yoko 回應指在香港直播或為廣告做 boosting 時亦有規範,除了對比圖及某些特定字眼,就連「鬈髮器」亦在被禁之列,原因更相當匪夷所思。梁競徽則坦言入行初期「精神分裂」:「例如做直播帶貨係唔可以講錢嘅,要講米,搞到我去餐廳賣單都問幾多米。」想知更多直播帶貨秘聞,密切留意今晚新一集《Mayanne 小喇叭》。